CELEX: 32016R1761
Language: hr
Date: 2016-09-28 00:00:00
Title: Provedbena uredba Komisije (EU) 2016/1761 оd 28. rujna 2016. o razvrstavanju određene robe u kombiniranu nomenklaturu

4.10.2016   
               
               
                  HR
               
               
                  Službeni list Europske unije
               
               
                  L 269/9
               
            PROVEDBENA UREDBA KOMISIJE (EU) 2016/1761
      оd 28. rujna 2016.
      o razvrstavanju određene robe u kombiniranu nomenklaturu
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (1), a posebno njezin članak 57. stavak 4. i članak 58. stavak 2.,
      budući da:
      
                  (1)
               
               
                  Radi osiguravanja jedinstvene primjene kombinirane nomenklature koja je priložena Uredbi Vijeća (EEZ) br. 2658/87 (2) potrebno je donijeti mjere za razvrstavanje robe iz Priloga ovoj Uredbi.
               
            
                  (2)
               
               
                  Uredbom (EEZ) br. 2658/87 utvrđena su opća pravila o tumačenju kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvodi daljnja podjela te koja je utvrđena posebnim odredbama Unije radi primjene tarifnih i drugih mjera povezanih s trgovinom robom.
               
            
                  (3)
               
               
                  U skladu s navedenim općim pravilima, robu opisanu u stupcu 1. tablice u Prilogu ovoj Uredbi trebalo bi na temelju obrazloženja navedenog u stupcu 3. razvrstati u odgovarajuću oznaku KN iz stupca 2.
               
            
                  (4)
               
               
                  Primjereno je odrediti da u skladu s člankom 34. stavkom 9. Uredbe (EU) br. 952/2013 osoba kojoj su dane obvezujuće tarifne informacije za robu na koju se odnosi ova Uredba, a koje nisu u skladu s ovom Uredbom, može nastaviti navoditi te informacije tijekom određenog razdoblja. Trebalo bi odrediti da to razdoblje traje tri mjeseca.
               
            
                  (5)
               
               
                  Mjere predviđene u ovoj Uredbi u skladu su s mišljenjem Odbora za carinski zakonik,
               
            DONIJELA JE OVU UREDBU:
      Članak 1.
      Roba iz stupca (1) tablice u Prilogu razvrstava se u kombiniranu nomenklaturu u oznaku KN iz stupca (2) te tablice.
      Članak 2.
      U skladu s člankom 34. stavkom 9. Uredbe (EU) br. 952/2013 obvezujuće tarifne informacije koje nisu u skladu s ovom Uredbom mogu se nastaviti navoditi tijekom razdoblja od tri mjeseca od datuma stupanja na snagu ove Uredbe.
      Članak 3.
      Ova Uredba stupa na snagu dvadesetog dana od dana objave u Službenom listu Europske unije.
      
         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 28. rujna 2016.
         
            
               Za Komisiju,
            
            
               u ime predsjednika,
            
            Stephen QUEST
            
               Glavni direktor za oporezivanje i carinsku uniju
            
         
      
      
         (1)  SL L 269, 10.10.2013., str. 1.
      
      
         (2)  Uredba Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (SL L 256, 7.9.1987., str. 1.).
      
         PRILOG
         
                     Opis robe
                  
                  
                     Razvrstavanje
                     (oznaka KN)
                  
                  
                     Razlozi
                  
               
                     (1)
                  
                  
                     (2)
                  
                  
                     (3)
                  
               
                     Aparat s baterijskim napajanjem (takozvani „videoskop”) koji se sastoji od:
                     
                                 —
                              
                              
                                 kontrolne jedinice s upravljačkom palicom, uređajem za snimanje, utorom za memorijsku karticu i LCD pokaznikom s dijagonalom zaslona od približno 9 cm (3,5 inča),
                              
                           
                                 —
                              
                              
                                 savitljivog električnog kabela duljine 3 m promjera približno 7 mm,
                              
                           
                                 —
                              
                              
                                 kamere,
                              
                           
                                 —
                              
                              
                                 LED svjetla.
                              
                           Aparat je uglavnom namijenjen za tehničke preglede šupljina. Aparatom se mogu snimati i pohranjivati videoslike. Slike se mogu promatrati u stvarnom vremenu.
                     Vidjeti sliku (*).
                  
                  
                     8525 80 91 
                  
                  
                     Razvrstavanje se utvrđuje u skladu s općim pravilima 1 i 6 o tumačenju kombinirane nomenklature, napomenom 4 uz odsjek XVI. i nazivima oznaka KN 8525 , 8525 80  i 8525 80 91 .
                     Razvrstavanje u tarifni broj 9031  kao instrumenti, aparati i strojevi za mjerenje ili kontrolu isključeno je s obzirom da namjena aparata nije provjeravanje ili mjerenje šupljina nego snimanje slika i njihovo pretvaranje u električni signal koji se sprema kao videoslika (vidjeti i Napomene s objašnjenjem harmoniziranog sustava uz tarifni broj 8525 ).
                     Aparat se sastoji od pojedinačnih, međusobno povezanih komponenti namijenjenih da zajedno pridonose jasno definiranoj funkciji koja je obuhvaćena jednim od tarifnih brojeva iz poglavlja 84 ili 85. S obzirom na objektivna svojstva aparata, njegova je funkcija snimanje i pohranjivanje videoslika. Stoga je razvrstavanje proizvoda kao monitor u tarifni broj 8528  isključeno.
                     Proizvod se stoga razvrstava u oznaku KN 8525 80 91  kao videokamere (kamkorder) sposobne pohraniti samo zvuk i slike snimljene televizijskom kamerom.
                  
               
            (*)  Slika je samo informativne naravi.